**Альтэрнатыўныя патрабаванні да зместу адукацыйнай работы па павышэнні бяспекі жыццядзейнасці**

***Варывоцкі С.У.***

*Беларускі дзяржаўны педагагічны ўніверсітэт ім. М.Танка, г. Мінск*

 Аналіз бягучай сітуацыі ў Беларусі і вакол яе выразна паказвае на наяўнасць прамых ці ўскосных пагроз як для ўстойлівасці дзяржавы, так і для непасрэднай бяспекі грамадзян. Нескладана ідэнтыфікаваць і пайменна назваць наўпроставыя рызыкі для выжывання чалавека, сям’і, групы, што сыходзяць з сацыяльна-палітычнай і тэхнагеннай сітуацыі. Ёсць таксама сумневы што да здольнасці нават самай высокаразвітай дзяржавы эфектыўна кіраваць усім спектрам магчымых праблем, у эфектыўнасці тэхнічнай і арганізацыйнай інфраструктуры краіны перад абліччам імаверных небяспек. Прадпрыманыя ўладамі дзеянні для падрыхтоўкі насельніцтва да надзвычайных сітуацый (НС) цяжка прызнаць дастатковымі. Рэакцыя на гэтую сітуацыю можа складацца з арганізацыі адукацыйнай і мабілізацыйнай работы на грамадзянскім узроўні для павышэння ўстойлівасці групавога выжывання ў асяроддзі сучаснага беларускага горада і набліжанай да яго мясцовасці.

Мэты:

1. Аналіз рызыкаў і пагроз для фізічнага выжывання чалавека ў кантэксце Беларусі: тэхнагенныя аварыі, сацыяльныя выбухі, масавая іміграцыя і ўзброеныя канфлікты, што наўпрост ці ўскосна закранаюць тэрыторыю краіны.

2. Асабістая і групавая бяспека і стратэгіі выжывання ў дадзеных умовах.

3. Распрацоўка тэхнічных сродкаў і арганізацыйных рашэнняў для мінімізацыі ідэнтыфікаваных рызыкаў.

4. Адукацыйныя семінары па коле пытанняў, звязаных з забеспячэннем бяспекі і рэалізацыяй устойлівай стратэгіі групавога выжывання ва ўмовах НС.

Магчымыя для планаванне мерапрыемствы:

1. Праектаванне, выраб і распаўсюджванне сродкаў павышення выжывальнасці.

1.1. Сігнальная медыцынская карта.

Завераны ў медыцынскім цэнтры набор звестак, які дае ў надзвычайнай сітуацыі выратавальніку альбо медыку першасную інфармацыю па пацярпелым/пацыенце: асабістыя звесткі, група крыві, важныя індывідуальныя медыцынскія паказанні, алергічны анамнез, ужываныя медыкаменты ды інш. Фармат: ламініраваны кардон у памер звычайнай банкаўскай карты, з QR-кодам і электронным чыпам міжнароднага стандарта.

1.2. С’ют-мяшок.

Кампактны, лёгкі і функцыянальны набор для індывідуальнага выжывання ў першыя дні НС. Уключае: многафункцыянальны ўшчыльнёны штурмавы рукзак; базавая альпінісцкая аснастка для арганізацыі выратавання з вышынных аб’ектаў; аснастка для забеспячэння начоўкі на адкрытай мясцовасці; мінімум зменнагай адзення; аптэчка армейскага ўзору; сублімаваны сухі паёк на 3 дні; крытычна неабходныя прадметы гігіены ды іншы інструмент. Асобна – набор з аснашчэннем на групу: ліхтары, перавязачны і шоўны материал, дадатковыя інструменты ды інш.

2. Адукацыйныя семінары з практычнай адпрацоўкай навыкаў па тэмах:

2.1. Медыцына

2.1.1. Бяспека на вадзе.

2.1.2. Траўматалогія: дапамога пры раненнях, апёках, вывіхах, пераломах.

2.1.3. Реанімацыйныя мерапрыемствы пры разнастайных відах параженняў.

2.1.4. Базавыя веды пра медыкаменты для першай дапамогі, спосабы іх увядзення.

2.1.5. Прыёмы выкарыстання антыдотаў и мед. сродкаў.

2.2. Бяспека ў горадзе.

2.2.1. На вуліцы і ў транспарце.

2.2.2. Згуртаванні народа (канцерты, массавыя гуляннні і да т.п.)

2.2.3. Надзвычайныя сітуацыі ў будынку.

2.2.3.1. Выкарыстанне с’ют-мяшка для эвакуацыі з высотных аб’ектаў, пры пажары, пры навадненні.

2.2.3.2. Выкарыстанне падручных сродкаў для эвакуацыі (пажарны шланг, прасціны і да т.п.).

2.2.3.3. Прыёмы і сродкі групавой эвакуацыі.

2.2.3.4. Вузлы.

2.2.4. Бяспека ў абыходжанні з агрэсіўнымі і драпежнымі жывёламі: сабакі, ваўкі, дзікі.

2.3. Выжыванне ў горадзе і на мясцовасці ва ўмовах НС.

2.3.1. Паводзіны ва ўмовах НС: асабітыя і групавыя стратэгіі.

2.3.2. Арганізацыя лагера і запуск асноўных працесаў жыццядзейнасці.

Праектаванне матэрыяльнай часткі, правядзенне семінараў можа праводзіцца вопытнымі спецыялістамі, былымі і дзейснымі супрацоўнікамі структур МНС Рэспублікі Беларусі і РФ, ветэранамі спецпадраздзяленняў УС і МУС. Заняткі могуць адбывацца на абсталяваных базах МНС з выкарыстаннем трэнажораў. Вырабленне артэфактаў – у супрацоўніцтве са спецыялізаванымі кампаніямі Беларусі, Расіі, Еўропы.

Такога кшталту альтэрнатыўныя патрабаванні да зместу адукацыйных праектаў пачынаюць шукаць адказу у межах работы недзяржаўных інфармацыйна-асветных устаноў [1] і могуць дапаўняць адукацыйныя мерапрыемствы дзяржаўных устаноў, змяньшаючы грамадзянскія рызыкі і павышаючы бяспеку жыццядзейнасці насельніцтва.

***Літаратура***

1. Семинар “Безопасность на воде”. [Электронны рэсурс]. – 5.08.2012. - Рэжым доступа: http://cytadel.org/bezopasnost\_na\_vode. Дата доступа 10.09.2012